cyanic-selkie/wikianc huggingface dataset:
Recycler av ZZ Top
Det vart òg laga musikkvideoar for «My Head's in Mississippi», «Burger Man» og «Give It Up».
I Storbritannia vart albumet det tredje for bandet som selde til sølvplate.
Albumet nådde sjetteplassen på Billboard 200, åttandeplassen på UK Albums Chart og 27. plassen på den australske albumlista.
Salslister
Album
Singlar – Billboard (USA)
Autunitt
Autunitt (av byen Autun og -itt) er eit uranglimmer, eit gult sekundært uranmineral som krystalliserer i tetragonale tavler. Det har formelen Ca(UO2)2(PO4)2·10-12H2O. Vassinnhaldet i mineralet kan variere. Meta-autunitt har 2–6 H2O.
Autunitt vart oppdaga i 1852 nær Autun i Frankrike.
Figurin
Ein figurin (av fransk ‘liten figur, statuett’) er ein liten figur eller statuett som til dømes kan vera laga av terrakotta, majolika eller porselen. I måleri kan omgrepet visa til ein bifigur, særleg til utfylling i eit landskapsmåleri.
Toy Story 2
Toy Story 2 er ein amerikansk dataanimert filmkomedie frå 1999, produsert av Pixar Animation Studios og utgjeven av Walt Disney Pictures. Han er oppfølgjaren til 1995-filmen Toy Story og den andre filmen i serien.
Oljeraffineri
Oljeraffineri er eit industrielt prosessanlegg som omdannar råolje til ulike kvalitetar av petroleum. Raffineringa føregår ved delvis destillasjon der dei ulike fraksjonane blir henta ut ved bestemte temperaturar. Raffineriproduktea blir hovudsakleg brukt til drivstoff og oppvarming, men noko blir vidareforedla ved petrokjemisk industri.
Williams Hills
Williams Hills er ei kompakt åsgruppe som strekkjer seg over 10 nautiske mil (18 km), sør for Childsbreen og vest for Roderick Valley i Neptune Range i Pensacolafjella. Dei vart kartlagde av US Geological Survey (USGS) frå landmålingar og flyfoto tekne av U.S. Navy, 1956-66. Åsane fekk namn av Advisory Committee on Antarctic Names (US-ACAN) etter Paul L. Williams, ein geologi i feltgruppa frå USGS i Neptune Range, 1963-64.
Provinsen Bitlis
Provinsen Bitlis (tyrkisk Bitlis ili) er ein provins aust i Tyrkia, vest for Vansjøen.
Bitlis vart danna som eit administrativt distrikt på 1600-talet. Det administrative senteret er Bitlis (kurdisk Bidlîs, armensk Բիթլիս), som tidlegare vart kalla Baghesh.
Distrikt
Provinsen Bitlis er delt inn i 7 distrikt (hovuddistriktet er utmerkt):
Provinsen Bingöl
Provinsen Bingöl (tyrkisk Bingöl ili) er ein provins Tyrkia i Aust-Anatolia. Provinsen vart skipa i 1946 av delar av Elazığ og Erzincan. Den nye provinsen vart kalla Çapakçur fram til 1950. Naboprovinsane er Tunceli, Erzurum, Muş, Diyarbakır, Erzincan og Elazığ. Provinsen dekkjer eit areal på 8 125 km² og har litt over 250 000 innbyggjarar. Majoriteten snakkar tyrkisk og zazaki. Hovudstaden er Bingöl.
Distrikt
Provinsen Bingöl er delt inn i åtte distrikt (hovuddistriktet er utheva):
Aventurinfeltspat
Aventurinfeltspat er eit mineral, òg kalla solstein, og er ein varietet av feltspat (gjerne oligoklas) som inneheld små flak av hematitt (jernglans) som gjev eit eldliknande fargespel i raudleggule fargar.
I Noreg er aventurinfeltspat kjent frå Bamble og Tvedestrand. Han vert nytta som smykkestein.
Namnet aventurin kjem av latinsk for 'tilfeldig', og syner til korleis mineralet vart oppdaga.
Michele Perniola
Michele Perniola er ein italiensk songar. Han er kjend for å ha vunne den sjette sesongen av Ti lascio una canzone på Rai 1.
Junior Eurovision Song Contest 2013
San Marino debuterte i Junior Eurovision Song Contest 2013 i Kiev i Ukraina og Radiotelevisione della Repubblica di San Marino valde Perniola som sin representant med songen «O-o-O Sole intorno a me». Songen har han skrive saman med Antonio Carozza, Massimiliano Messieri og Piero Romitelli, og vart framført på italiensk. I fylgje reglane må kvart land velje ein deltakar med statsborgarskap i det landet ein skal representere eller ha budd der i meir enn to og eit halvt år. På grunn av lågt folketal har San Marino lov til å velje ein deltakar frå anten San Marino eller Italia.
Landet enda på tiandeplass med 42 poeng; fire frå Armenia og Russland, tre frå Kviterussland og Georgia, to frå Aserbajdsjan, Malta, Moldova, Sverige og Nederland og eitt frå Ukraina. San Marino fekk i tillegg fem poeng frå barnejuryen og kvart land fekk tolv bonuspoeng for å unngå at nokon ville ende opp utan poeng. Det var fyrste gongen San Marino deltok i ein Eurovision-finale. Landet har aldri delteke i finalen i Eurovision Song Contest sidan debuten i 2008.
Eurovision Song Contest 2014
Perniola var talsperson for San Marino under Eurovision Song Contest 2014 i København i Danmark, og delte ut poenga frå San Marino i finalen.
Eurovision Song Contest 2015
27. november 2014 annonserte Radiotelevisione della Repubblica di San Marino at dei hadde vald Perniola og Anita Simoncini til å representere San Marino i Eurovision Song Contest 2015 i Wien i Austerrike.
Öjarssjön
Öjarssjön er ein innsjø i Strömsund kommun i det nordlege Jämtland, Sverige. Innsjøen har eit overflateareal på 5,96 km², og overflata ligg 435 meter over havet. Innsjøen vert drenert gjennom Öjån. Trass i den vesle storleiken på innsjøen, inneheld han eit sekstitals større og mindre øyar og holmar. Ved breidda av innsjøen ligg busetnaden Öjarn.
Tørdal kyrkje
Tørdal kyrkje er ei krosskyrkje frå 1809 i Drangedal kommune i Vestfold og Telemark.
Tørdal utgjer den øvre delen av kommunen, og det har vore kyrkje i bygdesenteret Bø sidan mellomalderen. Ei stavkyrkje vart avløyst av ei tømra kyrkje 1748. Denne kyrkja var for lita og i dårleg stand allereie etter hundreårsskiftet.
Tørdal kyrkje er ei lafta krosskyrkje som vart oppført av byggmeister Kittil Johnsen. Kyrkja fekk nytt tårn ved ei større vøling i 1910. Av ytre form liknar kyrkja ein god del på hovudkyrkja i Prestestranda. Interiøret vart fargerestaurert til jubileet i 1959 etter planar av Finn Krafft. Kyrkja har preikestolaltar, noko som er ganske typisk for den tida då ho vart bygd. I dag nyttar presten ein preikestol frå 1883.
Katherine Knight
Katherine Mary Knight var den fyrste i Australia som blei dømt til livstid utan prøvelauslating. Ho blei dømt for drapet på partnaren sin, John Charles Thomas Price, i oktober 2001.
Då ho gifta seg i 1974 prøvde ho å kvele ektemannen på bryllupsnatta av di han sovna etter «berre» tre omgangar med samleie. Paret blei skilt, men fyrst etter ti år.
Men det var partnaren John Charles Thomas Price som fekk lide. Etter fem turbulente år saman med Knight oppsøkte ho han ein kveld, dei hadde samleie og etterpå knivstakk ho han 37 gongar. Deretter flådde ho han og hang opp huden over inngangspartiet, kokte suppe på hovudet hans og lagde steik av rumpa hans. Ho dekte på til to personar og serverte rumpestieken saman med poteter, gresskar, kål, squash og saus, ved sidan av maten la ho ein lapp med namnet til kvar av borna hans.
Knight forsøkte å anke livstidsdommen i 2006 utan hell.
Young and Beautiful av Elvis Presley
«Young and Beautiful» er ein song skriven av Aaron Schroeder og Abner Silver. Han vart framført av Elvis Presley som den siste songen i filmen Jailhouse Rock i 1957.
Presley spelte inn songen 30. april 1957 i Radio Recorders Studio i Hollywood.
«Young and Beautiful» kom ut på Jailhouse Rock-EP-en (RCA Victor EPA 4114) i oktober 1957 og så på A Date with Elvis i 1959.
Andre versjonar
• 1958 - Frankie Avalon
• 1960 - Otto Brandenburg
• 1965 - Ted Daigle
• 1965 - The Hep Stars
• 1966 - Charles Christy and The Crystals
• 1967 - Peter & Gordon
• 1968 - Gene Darling
• 1976 - Ole Andersen
• 1977 - Per «Elvis» Granberg
• 1977 - The Alan Tew Orchestra (instrumental)
• 1990 - Aaron Neville
• 1991 - The Cliffters
• 2000 - Swing Cats
• 2004 - Preslisa
• 2005 - Matt Lewis
• 2005 - Christer Sjögren
• 2007 - Robert Gordon og Chris Spedding med The Jordanaires
• 2007 - Mark Keeley
• 2008 - Raymond Ellis
• 2009 - Porky's Hot Rockin'
• 2009 - Tom Green
• 2010 - Svenne Hedlund
Baker Knob
Baker Knob er ein liten avrunda ås med ei bratt austside, 2 nautiske mil nord for Harrison Nunatak ved austenden av Thurston Island. Han vart namngjeve av Advisory Committee on Antarctic Names etter T.W. Baker, ein fotograf i i den austlege gruppa under U.S. Navy Operasjon Highjump, som tok flyfoto av Thurston Island og nærliggande kystområde, 1946–47.
Kroken kyrkje i Drangedal
Kroken kyrkje er ei langkyrkje i Drangedal kommune i Vestfold og Telemark.
Kyrkja vart teikna av arkitekt Victor Nordan og oppført av byggmeister W.H. Kjønnaas i 1909. I februar året etter vart ho innvigd som kapell av biskopen, men i dag vert bygget titulert som kyrkje. Kyrkja vart omfattande restaurert og utvida i 2013.
Kyrkjegarden vart innvigd 11. november 1869.
Tsjalăkovi
Tsjalăkovi (bulgarsk Чалъкови) er ein landsby i kommunen Rakovski i provinsen Plovdiv i Bulgaria. Ved folketeljinga i 2011 hadde busetnaden 2 038 innbyggjarar.
Fylkesveg 60 i Hedmark
Fylkesveg 60 i Hedmark går mellom Jevnaker i Løten kommune og Buttekvern i Ringsaker kommune. Vegen er 20,3 km lang.
Kyse
Kyse eller køyse er ei hette med band ein kan knyte under haka. Kysa er eit hovudplagg som ikkje sit fast i andre klesplagg. Det dekkjer gjerne nakken og øyrene og toppen av hovudet, men ikkje panna. Det kan ofte vera vattert. Plagget er i dag særleg utbreidd blant småbarn, men kan også vera del av uniformer og tradisjonelle drakter.
Barnekyser
For barn kan ein bruka kyser til å halda hovudet varmt og til å pynta med. Det er til dømes vanleg å bruka kyse saman med dåpskjole.
Kvinnekyser
I europeisk mote var det lenge eit kvinneplagg som fanst i ulike utformingar. Enkle kyser var vanlege blant bondefolk, medan damemote på 1800-talet kunne omfatta store kyser med brei brem framfor og på sidene, også kalla «kysehatt» eller «capote». Kvinnemoten gjekk seinare over til hattar før hovudplagg i stor grad forsvann i vestleg klesskikk. Kyser blir framleis brukt i ein del folkedrakter og blant mellom anna amishfolk. I ein del uniformer utforma for kvinner på 1800- eller 1900-talet, til dømes hjå sjukepleiarar og tenestejenter, blei kyse ein viktig del. Denne kysa blei med tida kraftig redusert i storleik, slik at ho gjerne enda opp som berre eit smalt tøystykke rundt hovudet.
Bulkbil
Bulkbil er ein lastebil, eller eit vogntog, med høge karmar og tak, eller tank for transport av faststoff i pulver, granulat og liknande former. Typiske oppgåver er transport av korn, mjøl, kraftfor, kunstgjødsel, kjemikaliar i pulverform, opphakka trevirke, sagflis, spon, pellets, sement, etc.
Bulkbilar kan verta lasta med hjullastar, ved at lasta renn ned i bilen frå ein silo eller ved hjelp av trykkluft. Lossing foregår ved hjelp av trykkluft, eller ved at lasta vert tippa ned i ein silo.
Frénaros
Frénaros (gresk skrift Φρέναρος, tyrkisk Frenaro) er ein by på Kypros og ein lokalstyrt busetnad i distriktet Ammókhostos i Republikken Kypros.
Ved folketeljinga i 2011 hadde busetnaden 4 298 innbyggjarar.
Granulasjon
Granulasjon er den kornete strukturen i det lysande, synlege overflatesjiktet eller fotosfæren til sola. Dei vert skapt av konveksjonsstraumar (Bénardceller) av plasma i konveksjonssonen til sola.
Dei ytre kantane av granulasjonane er mørkare fordi dei er kjøligare, søkkande plasma. Ein typisk granulasjon er kring 1500 km brei og varer frå 8 til 20 minuttar, før dei løyser seg opp. Til ei kvar tid er soloverflata dekt av kring fire millionar granulasjonar. Under fotosfæren er det eit lag av supergranulasjonar, som er opp til 30 000 kilometer i diameter med ei levetid på opp til eit døgn.
Songen Band on the Run
«Band on the Run» er ein song av Paul McCartney and Wings frå 1973 på albumet Band on the Run. Songen kom ut på singel i 1974 etter suksessen med «Jet», og vart ein internasjonal suksess. Songen toppa singellista i USA og nådde tredjeplassen i Storbritannia. Singelen selde over ein million eksemplar i Amerika i 1974. Han har sidan blitt ein av dei mest kjende songane til bandet.
Songen er ein medley av tre forskjellige komposisjonar som varierer i stil frå folkrock til funk og er ein av dei lengste singlane til McCartney med ei lengd på over fem minuttar. Songen var delvis inspirert av ein kommentar George Harrison hadde kome med i eit møte hos plateselskapet til The Beatles, Apple. Songen handlar om fridom og flukt, og songen vart skriven samstundes med at Harrison, John Lennon og Ringo Starr kvitta seg med manageren Allen Klein i mars 1973 og tilhøvet til McCartney betra seg. Den originale demoen for denne og andre spor på Band on the Run vart stolen kort tid etter Wings kom til Lagos i Nigeria for å byrje innspelinga av albumet. Bandet var no redusert til ein trio med McCartney, kona Linda og Denny Laine, og dei spelte inn «Band on the Run» i EMI sitt studio i Lagos og fullført i AIR Studios i London.
The Incredibles
The Incredibles (norsk tittel: De utrolige) er ein amerikansk dataanimert superheltfilm frå 2004, produsert av Pixar Animation Studios og utgjeven av Walt Disney Pictures. Filmen er sett til ein alternativ versjon av 1960-åra, og følgjer superhelt-familien Parr, som gøymer kreftene sine i samband med eit regjeringsmandat og prøver å leve eit roleg forstadsliv.
Hannah Arendt
Hannah Arendt var ein tyskfødd amerikansk statsvitar, ofte beskrive som politisk filosof. Ho brukte likevel ikkje nemninga filosof om seg sjølv. Dei best kjende verka til Arendt handlar om å forstå opphavet til totalitarisme; i The Origins of Totalitarianism prøver ho å visa dei felles røtene til nazismen og kommunismen.
Arendt hadde sjølv jødisk bakgrunn og mange av arbeida hennar berører jødiske spørsmål. Arendt inntok mange synspunkt som gjorde henne omstridd i jødiske miljø. Ho var ein tidleg kritikar av Israel og sionismen som ideologi. I den omstridde boka si Eichmann i Jerusalem gav ho jødiske leiarar ein del av skulda for omfanget av jødeforfølgingane, og presenterte teorien sin om vondskapens banalitet.
Familie og utdanning
Hannah Arendt vart fødd som Johanna Arendt 14. oktober 1906 i Hannover i Tyskland. Ho tilhøyrde ein velståande sekulær familie av jødisk opphav i Linden i Hannover, og voks opp i den austprøyssiske hovudstaden Königsberg og i Berlin. Faren døydde tidleg. Heime i Königsberg hadde familien kontakt med mange slags jødiske miljø, mellom anna sionistar, tyske borgarar av jødisk tru, jødar som hadde flykta vestover, det fleire hundre år gamle jødiske miljøet i Königsberg og jødar som hadde forlate religionen. Familien var tydeleg jødisk, men ikkje særleg religiøs. Politisk sett sympatiserte familien med sosialdemokratane.
Chanel Terrero
Bakgrunn
Terrero vart fødd i den cubanske hovudstaden Havanna i 1991, men som treåring flytta ho og familien til Olesa de Montserrat i Catalonia i Spania. Allereie som barn tok ho kurs og undervisning innan ballett, song og skodespel.
Aventurinkvarts
Aventurinkvarts eller berre aventurin er eit mineral som inneheld små skjel av glimmer (fuchsitt), kloritt, hematitt eller liknande som får ljoset til å spele i grønlege eller raudbrune fargar. Aventurinkvarts kan framstellast kunstig.
Hannah Arendt
Familie og utdanning
Arendt tok artium i 1924, og studerte teologi og deretter filosofi og gresk i Berlin, Marburg, Freiburg og Heidelberg. Ho studerte filosofi med Martin Heidegger ved Philipps-Universität Marburg. Frå ho var 19 år hadde ho eit kjærleikstilhøve til Heidegger, som då var midt i 30-åra. Etter å ha avbrote tilhøvet, drog ho til Heidelberg for å skriva ei doktorgradsavhandling over kjærleik i [[Augustin av Hippo|Augustins] si tenking, under rettleiing frå eksistensialist-filosofen Karl Jaspers.
Chanel Terrero
Bakgrunn
Terrero flytta seinare til Madrid for å satse på ein skodespelarkarriere. Utover i 2010-åra vart ho kjend da ho spelte i musikalar som Mamma Mia!, Flashdance, Bodyguard og Løvenes konge. Ho gjorde seg også merka i ei rekkje mindre rollar på film og fjernsyn i Spania, blant anna deltok ho som dansar i realityprogrammet Tu cara me suena. I 2010 dansa ho også med Shakira då ho opptredde under MTV Europe Music Awards.
I desember 2021 kunngjorde den spanske ålmennkringkastaren RTVE at Chanel var blant dei 14 deltakarane i songtevlinga Benidorm Fest 2022. Tevlinga vart arrangert i Benidorm i slutten av januar 2022, og vinnaren fekk representere Spania i Eurovision Song Contest. Chanel vann den fyrste semifinalen 26. januar, og deretter vann ho finalen 29. januar med låten «SloMo». Ho fekk dimed representere Spania i Eurovision Song Contest 2022 i Torino i Italia. I Eurovision Song Contest enda Chanel på tredjeplass, noko som var den beste plasseringa til Spania på 27 år. Ved heimkomsten i Madrid dagen etter finalen vart ho teken imot av fleire tusen fans på Plaza Mayor, og ho vart gratulert av den spanske kongefamilien.
Hannah Arendt
Familie og utdanning
Arendt var påverka av Heidegger sin eksistensialisme, men tok seinare sterk avstand frå den politiske tenkinga hans.
Karriere i USA
Etter krigen tok ho opp att kontakten med Heidegger og Karl Jaspers, som ho utvikla ein djup intellektuell venskap med. Ho vart amerikansk statsborgar i 1950. I 1953 vart ho professor ved Brooklyn College i New York. Ho underviste ved ei rekkje universitet, og i 1959 vart ho den første kvinna som vart utnemnd til full professor ved Princeton-universitetet.
Arbeid
Arendts arbeidar omhandlar emne som makt, politikk, autoritet og totalitarisme. Ho vart særleg etter krigen oppteke av politisk handling og direkte deltaking i politikken. Arendt beundra Rosa Luxemburg og var kritisk til Lenins revolusjonsteori. Ho var oppteken potensialet til byråkratiet for uforutsigbarhet og umenneskelighet snarare enn rasjonalitet og føreseielegheit som Max Weber var oppteken av. Dette hang òg same med analysane hennar av Eichmann og rolla hans i nazisystemet.
Arendt om jødedom, Israel og sionisme
På 1940-talet, samtidig som staten Israel vart skipa, skreiv Arendt ei rekkje tekstar om jødiske spørsmål, sionismen og skipinga av Israel. Ho åtvara i kraftige ordelag mot den nye jødiske nasjonalismen, og ironiserte over Theodor Herzls bok Der Judenstaat og ideen om at ein jødisk stat i Palestina skulle vera eit svar på antisemittisme. Ho frykta òg at ein jødisk stat ville bli avhengig av andre statar, og skreiv at morgondags antisemittisme ville hevda at jødane profitterte på og iscenesette nærværet av framande makter i Midtausten. Desse synspunkta utvikla ho vidare i seinare arbeid som gjorde henne omstridd særleg i Israel.
Arendt om ondskap
Hannah Arendt er kjend som ein kompromisslaus filosof, skribent og debattant. Oppgjeret hennar med alt som er totalitært og utforskinga hennar på vondskapen til menneske er framleis aktuelt. Noko av det farlegaste, meinte ho, var når menneske i iveren sin etter å vera til nytte, handlar med automatikk. Tenkinga hennar er ei hyllest til refleksjonen og den sunne fornufta som set mennesket i stand til å tre eit skritt tilbake frå vrimmelen i verda og sjølv velja kva det vil.
Rettssaka mot Eichmann
Den tidlegare SS-mannen Adolf Eichmann vart i 1961 stilt for retten i Jerusalem særleg for å ha bidrege til holocaust. Arendt rapporterte frå rettssaka for The New Yorker, og desse reportasjane vart seinare utgjeve i boka Eichmann i Jerusalem. Arendt formulerte på grunnlag av sina observasjonar den berømte tesen om «vondskapens banalitet» (engelsk banality of evil). Eichmann hadde ikkje sjølv drepe nokon eller beordra nokon drepen, han var ingen sadist og framstod som grå og alminneleg. For Arendt var han skremmande normal og ho vart slått av kor grunn, likesæl og lite reflektert han var. For Arendt var Eichmann sin vondskap banal fordi han var tankelaus. For å forstå Eichmann enda Arendt på viktige punkt opp med å akseptera hans eiga framstilling og tok tilsynelatande hans parti. Arendt si tilnærming fekk Eichmann til å framstå i litt betre enn lys enn aktoratet gjorde. Arendt meinte han var skuldig, og unnskulda ikkje medverknaden hans til folkemord. I Arendts perspektiv var ikkje antisemittisme ei fullgod forklaring på handlingane til Eichmann.
Arendt påpekte at Eichmann og mange andre ansvarlege og gjerningsmenn under holocaust var påfallande eller urovekkande normale. Ho skildra Eichmann som språkleg lite avansert, han snakka i klisjear og med lite variasjon. Arendt skreiv at Eichmann ikkje berre var heilt normal og alminneleg, men òg hadde eit framifrå tilhøve til vener og familie. Arendt og andre observatørar antok at Eichmann var prega av personlegdomstrekka omgjengeleg (engelsk agreeable) og planmessig/samvitsfull (engelsk conscientiousness).
Totalitærstatens opphav
Hannah Arendt er òg kjend for boka The Origins of Totalitarianism (tysk utgåve Elemente und Ursprünge totalitärer Herrschaft), der ho prøver å søkja røtene til kommunisme og fascisme, og sambandet deira til antisemittisme. Det var mannen hennar som hadde introdusert henne for marxistisk tenking og politisk teori, men omgangen hennar med marxismen vart eit nådelaust oppgjer med ein ideologi ho såg på som totalitær og som ho sidestilte med fascismen i boka.
Origins vart gjeven ut i 1951 og gjorde Arendt internasjonalt kjend. Deretter gav ho ut fleire bøker om blant anna vald, sivil ulydnad, autoritet og revolusjon. Arendt blei gjennom dette ein intellektuell i offentlegheita.
Om revolusjon
I boka On Revolution samanliknar ho den franske revolusjonen og den amerikanske revolusjonen. Arendt hevda den amerikanske revolusjonen var ein vellykka revolusjon, medan den franske revolusjonen var ein mislykka revolusjon. Ifølgje Arendt utvikla Frankrike seg bort frå lovmessig stabilitet og konstitusjonelt styre.
Ettermæle
Arendt døydde den 4. desember 1975 i New York og vart gravlagd ved Bard College i New York, der mannen hennar hadde undervist i mange år.
Bernt Hagtvet skreiv i innleiinga til 2000-utgåva av Eichmann i Jerusalem at ho var ein interessant tenkjar og at ho var ute av stand til å skriva ein slapp setning.
Ho vert rekna av Arbeitsgemeinschaft Orte der Demokratiegeschichte å vera blant dei 100 viktigaste personar som i løpet av dei siste 200 år, har bidrege til danninga av demokratiet i Tyskland.
Fylkesveg 61 i Hedmark
Fylkesveg 61 i Hedmark går mellom Sanne og Rognlia i Ringsaker kommune. Vegen er 3,5 km lang.
Buchanan Hills
Buchanan Hills er ei gruppe ulendte åsar som ligg nord for Unionbreen og mellom Collier Hills og Nimbus Hills i Heritage Range. Dei vart namngjevne av Advisory Committee on Antarctic Names etter Roger Buchanan, ein biolog i US Antarctic Research Program i Antarktis i sesongen 1964–65.
Granatstjerna
My Cephei (μ Cep, μ Cephei), òg kalla Granatstjerna, er ei raud superkjempe-stjerne i stjernebiletet Kefeus. Ho er av dei største og mest lyssterke ein kjenner til i Mjølkevegen. Ho er granatraud og har spektralklasse M2 Ia. Sidan 1943 har spekteret til stjerna vore eit stabilt ankerpunkt som andre stjerner vert klassifisert etter.
Historie
Den djupe raude fargen på Mu Cephei vart skildra av William Herschel, som «ein særs fin, djup granatraud farge, som den periodiske stjerna ο Ceti», og ho vart kalla Garnet sidus av Giuseppe Piazzi i katalogen. Seinare har ho derfor ofte blitt kalla «Granatstjerna». Eit alternativt namn, Erakis, vart nytta i stjernekatalogen til Antonín Bečvář, truleg på grunn av forveksling med Mu Draconis, som tidlegare vart kalla al-Rāqis på arabisk.
I 1848 oppdaga den engelske astronomen John Russell Hind at ho var variabel. Denne variabiliteten vart raskt stadfesta av den tyske astronomen Friedrich Wilhelm Argelander. Ein har nesten kontinuerlege registreringar av variabiliteten til stjerna sidan 1881.
Eigenskapar
Mu Cephei er ei særs lyssterk, raud superkjempe, og er ei av dei største stjernene som er synleg for det nakne auga, og i heile galaksen. Ho er best synleg frå den nordlege halvkula frå august til januar.
Ho er ei raskt vandrande stjerne med ein eigenfart på 80,7 ± 17,7 km/s. Avstanden til Mu Cephei er ikkje godt estimert. .Hipparkos-satellitten målte ein parallakse på 0.55 ± 0.20 millibogesekund, som samsvarar til ein estimert avstand på 1,333 - 2,857 parsec. Men denne verdien er nær feilmarginen. Eit estimart basert på å samanlikne storleiken med Betelgeuse gjev eit estimat på 390 ± 1,0 parsecs, så det er klart at Mu Cephei anten er mykje større enn Betelgeuse eller mykje nærmare (og mindre og mindre lyssterk) enn venta.
Stjerna er kring 1000 gonger så stor som sola, og om ho var plassert i sentrum av solsystemet, ville ho nå ein stad mellom banen til Jupiter og Saturn. Mu Cephei har eit volum som er nesten éin milliard gonger større enn sola.
Mu Cephei er ei variabel stjerne og prototypen på klassen Mu Cephei-variabel. Den tilsynelatande storleiksklassen varierer mellom +3,62 og +5 i ein periode på 2 til 2,5 år. Mu Cephei er tilsynelatande nesten 100 000 gonger meir lyssterk enn sola, med ein absolutt storleiksklasse på Mv = −7.6. Når ein kombinerer absolutt storleiksklasse, den infraraude strålinga og korreksjon for interstellar ekstinksjon får ein ein luminositet som er kring 350 000 solluminositiet (bolometrisk storleik kring −9.1), som gjer ho til ei av dei mest lyssterke stjernene ein kjenner til.
Mu Cephei er nær enden av levetida si. Ho har byrja å fusjonere helium til karbon, medan ei stjerne i hovudserien fusjonerer hydrogen til helium. Helium-karbon-syklusen syner at Mu Cephei er i den siste fasen av levetida si og kan eksplodere til ein supernova «snart» i astronomisk samanheng, sjølv om dette enno kan vere nokre millionar år til. Når ei superkjempestjerne vert ein supernova, vert ho øydelagd, og let etter seg ei enorm gassky og ein liten, tett rest, som for ei stjerne så massiv som Mu Cephei kan bli eit svart hòl. Mu Cephei er for tida ei ustabil stjerne, og syner uregelmessige variasjonar i utstrålt lys, temperatur og storleik.
Fotosfæren til Mu Cephei har ein estimert temperatur på 3 690 ± 50 K. Ho kan vere omgjeve av eit skal som strekkjr eg ut til ein avstand som er minst 0,33 gonger radien til stjerna, med ein temperatur på 2 055 ± 25 K. Dette ytre skalet verkar å innehalde molekylær gassar som CO, H2O og SiO.
Strålinga frå stjerna indikerer at det finst ein brei ring av støv og vatn med ein ytre radius som er fire gonger så stor som stjerna (eller 2600 solradiar), og ei indre grense som er to gonger radien til stjerna. Denne ringen eller skiva ville i solsystemet ha strekt seg 12 astronomiske einingar, forbi banen til Saturn.
San Marino i Junior Eurovision Song Contest
San Marino debuterte i Junior Eurovision Song Contest 2013 i Kiev i Ukraina med songen «O-o-O Sole intorno a me», framført på italiensk av Michele Perniola. Bidraget vart valt av den sanmarinske kringkastaren Radiotelevisione della Repubblica di San Marino. San Marino prøvde å debutere allereie i 2011, men trekte seg av di dei ikkje fann ein representant i tide.
Crohn Massif
Crohn Massif er eit stort, kuppelforma fjellmassiv i Antarktis, 3 nautiske mil vest for Mount Kirkby i Porthos Range i Prince Charles Mountains. Det vart oppdaga av den sørlege gruppa til Australian National Antarctic Research Expeditions leia av W.G. Bewsher (1956–57) og kalla opp etter Peter W. Crohn, ein geolog ved Mawson-stasjonen i 1955 og 1956.
Arne Hestenes
Arne Hestenes var ein norsk journalist og forfattar. Han var knytt til avisa Dagbladet i Oslo frå 1947, der han blant anna skrev intervjuar, petitkåseri og meldingar under signaturen «Plut».
Hestenes voks opp i Tromsø. Han var bror til juristen Olav Hestenes.
Han drog til Sverige under krigen og vart opplært som kryptograf i Sikringstenesta ved Rettskontoret i Stockholm.
Arne Hestenes var mellom anna kjend for ei rekkje intervju med filmstjerner og internasjonale kulturkjendisar, ikkje minst frå Filmfestivalen i Cannes. Frå han første gong skreiv om festivalen i 1949 dekka han han 40 gonger.
Hestenes fekk journalistprisen, Narvesenprisen i 1963 og sidan Riksmålsforbundet sin Gullpenn i 1985. Same året fekk han òg Oslo bys kunstnarpris. Hestenes var offiser av den franske Ordre des Arts et des Lettres. Til ære for Arne Hestenes stifta Dagbladet i samarbeid med Den norske filmfestivalen og Institutt for journalistikk Arne Hestenes Journalistpris (òg kalla «Hestenes-prisen»), som vert delt ut årleg i samband med Haugesund internasjonale filmfestival.
Arne Hestenes og Dagbladet arrangerte elles også missekonkurransen «Frøken Norge» frå 1952 til 1956.
Antenna av ZZ Top
Antenna er det 11. studioalbumet til det amerikanske bluesrockbandet ZZ Top, gjeve ut i 1994. Det var det første albumet bandet gav ut på RCA. Det var òg første gongen ZZ Top hadde ein song med albumtittelen i namnet sitt («Antenna Head»). Opningssporet og første singelen frå albumet, «Pincushion», nådde toppen av Mainstream Rock Tracks-lista i USA.
Salslister
Album - Billboard (USA)
Singlar - Billboard (USA)
Strjama
Strjama (bulgarsk Стряма) er ein landsby i kommunen Rakovski i provinsen Plovdiv i Bulgaria. Ved folketeljinga i 2011 hadde busetnaden 3 083 innbyggjarar.
Filmen Ratatouille
Ratatouille (norsk tittel: Rottatouille) er ein amerikansk dataanimert filmkomedie frå 2007, produsert av Pixar Animation Studios og utgjeven av Walt Disney Pictures. Filmtittelen refererer til den franske retten ratatouille, som blir servert mot slutten av filmen og som dessutan refererer til arten til hovudkarakteren, ei rotte. Handlinga følgjer rotta Remy, som drøymer om å bli kokk og prøver å nå målet sitt ved å alliere seg med søppeltømmaren for ein parisisk restaurant.
Kolmile
Kolmile er ei innretning for framstilling av trekol. I kolmilene, dei såkalla reismilene, vart store mengder ved frå skogen ikring stabla opp etter eit fastsett system, dekt med granbar og jord, og deretter sett eld på. Som fylgje av at noko av veden fekk brenne opp under kontrollert tilgang på luft, vart det varme nok inne i mila til å setje i gang ein tørrdestilasjon av resten av veden, som på den måten vart omdanna til kol. Både bartre og lauvtre kan vere råstoff for trekol.
Reismila var ei oppfinning som kom frå Tyskland til Skandinavia på 1500-talet, og heilt fram til slutten av 1800-talet var denne metoden i bruk for framstilling av trekol. Men trekolframstilling har gått føre seg i fleire tusen år, for dette har vore ein føresetnad før utvinning av metall og framstilling av metallreiskapar og metallsmykke. Utvinninga av jarn frå myrmalm som gjekk føre seg i Skandinavia i jarnalderen var avhengig av trekol, som då vart laga i om lag meterdjupe gropar i jorda, slik ei mengd funn av rester etter slik groper syner, omtalt som kolgroper i arkeologien.
Reismila
Dersom det undervegs går hol på tettinglaget av jord, må dette verte reparert med ny jord snarast råd er, og lufttilgangen må justerast, slik at ikkje for mykje av veden brenn opp eller at brenninga stoggar. Mila må såleis vere under konstant overvaking den tida brenninga varar, som er fleire døger og jamvel veker for ei stor mile. Difor hadde mannskapet ei primitiv hytte attmed mila til å søve i. Men det hende likevel at mila tok fyr og alt arbeide som var lagt i å skaffe fram veden og byggje mila vart til inga nytte. Å gå opp på ei tend mile i freistnader på å bøte hol i jorddekket, kunne òg føre til at liv gjekk tapt ved at folk falt ned i mila.
Når brenninga var avslutta ved at lufttilgangen vart stengd, og mila etter lang tid var kald nok, vart ho rive ned og kolet teke ut.
Det danske bassenget
Det danske bassenget er eit sedimentasjonsbasseng mellom Ringkøbing–Fyn-ryggen og Den fennoskandiske randsona sørvest for Det baltiske skjoldet. Det danske bassenget utgjer den austlege delen av Det norsk-danske bassenget.
Det danske bassenget vart danna i slutten av permtida, som er 245 millionar år sidan. Sedimentasjonsbassenget har ein 5000 meter tjukk lagpakke av ikkje-marine sediment frå triastida. Frå slutten av triastida og fram til i dag er det hovudsakleg avsett marin leire.
Kjersti Wexelsen Goksøyr
Kjersti Wexelsen Goksøyr er ein norsk bilethoggar utdanna hjå Statens kunstakademi, der ho studerte i 1979-1984 under Per Palle Storm og Svein Boge Berg. Ho har hatt fleire separatutstellingar, teke del på fleire gruppeutstellingar, og hatt mange offentlege utsmykkingsoppdrag. Verk av ho er innkjøpte av Nasjonalgalleriet, Norsk kulturråd og Utanriksdepartementet. Ein statue som ho har laga til minne om forfattaren Sigrid Undset står i Stensparken i Oslo.
APG II-systemet
APG II-systemet var den andre klassifikasjonen for blomsterplantar (dekkfrøa plantar) publisert av Angiosperm Phylogeny Group (APG) i 2003. APG II-systemet har sju forfattarar og i tillegg tjue bidragsytarar frå mellom anna USA, Storbritannia, Tyskland og Sverige. Det hadde ei rekkje endringar i høve til det første systemet frå 1998. Først og fremst er mange familiar som ikkje plasserte i det første systemet no plasserte i slektskapstreet.
Det nyare APG III-systemet kom ut i 2009.
Kladogram
Eit kladogram viser tilhøvet mellom gruppene, men her er dei gruppene (familiane) som ikkje er blitt plasserte eller har latt seg eintydig plassera iinnan ein orden i den enkelte kladen tekne ut:
angiospermae magnoliidae monocotyledoneae Commelinidae eudicotyledoneae eudicotyledoneae rosidae eurosidae I eurosidae II asteridae euasteridae I euasteridae II Austrobaileyales Canellales Laurales Magnoliales Piperales Acorales Alismatales Asparagales Dioscoreales Liliales Pandanales Arecales Poales Commelinidae Zingiberales Ranunculales Proteales Gunnerales Caryophyllales Santalales Saxifragales Crossosomatales Geraniales Celastrales Malpighiales Oxalidales Fabales Rosales Cucurbitales Fagales Myrtales Brassicales Malvales Sapindales Cornales Ericales Garryales Gentianales Lamiales Solanales Aquifoliales Apiales Asterales Dipsacales
Hillerød
Hillerød er ein by på øya Sjælland i Danmark, 30 km nordvest om København. Byen har 33 703 ibuarar (2021) og er administrasjonssentrum i Hillerød kommune. Hillerød er ein handelsby. Hillerød Hospital er med over 3 500 tilsette den største sysselsetjaren på Nordsjælland. Byen er jernbaneknutepunkt med S-tog til København, dit mange pendlar.
Byen voks frå 1600-åra opp ikring Frederiksborg slott. Slottet hyser no Danmarks nasjonalhistoriske museum.
Kaluza–Klein-teori
Kaluza-Klein-teori er ein sameint teori for elektromagnetisme og gravitasjon konstruert ved å bruke den generelle relativitetsteorien til Albert Einstein på eit femdimensjonalt tidrom. Det femdimensjonale tidrommet er elektrisk nøytralt og inneheld verken elektriske eller magnetiske felt. I følgje denne teorien er det me oppfattar som eit punkt i rommet, i røynda ein bitte liten sirkel, med radius omtrent 10–30 m. Når ein nøytral partikkel går rundt ein slik sirkel, oppfattar vi dette, frå vårt firedimensjonale perspektiv, som ein ladning.
Teorien vart utvikla av den tyske fysikaren Theodor Kaluza, (1885-1954) og den svenske fysikaren Oscar Klein.
Drammenskalderaen
Drammenskalderaen er ein kaldera i Drammensmarka i Viken. Kalderaen høyrer til Oslofeltet.
Cumpston Massif
Oppdaging og namngjeving
Cumpston Massif vart oppdaga i november 1956, frå eit fly frå Australian National Antarctic Research Expeditions, og vart namngjeven av Australian Antarctic Names and Medals Committee etter J. S. Cumpston frå Det australske utanriksdepartmentet, som i lag med E. P. Bayliss var ansvarleg for å få publisert kart over Antarktis i 1939.
Bellavista bustadområde
Bellavista er eit bustadkompleks i funkisstil i Klampenborg ved København i Danmark. Komplekset er teikna av arkitekt Arne Jacobsen og vart oppført i 1934.
Fylkesveg 66 i Hedmark
Fylkesveg 66 i Hedmark går mellom Trehørningen i Hamar kommune og Alu i Ringsaker kommune. Vegen er 3,5 km lang.
Bellavista bustadområde
Bygningane er eit kjent døme på funkisarkitektur og på Arne Jacobsen sine generelle evner. Han har utnytta tomta maksimalt i forhold til kommunale krav. Samtidig har han prioritert utsikt mot sundet, slik at alle einingane i komplekset har havutsikt.
Bellavista vart freda i 1987.
Lauberhorn
Lauberhorn er eit fjell i Bern-Alpane i Sveits, mellom Wengen og Grindelwald. Toppen ligg 2472 meter over havet.
Fjellet er mest kjend for Lauberhornrennet (tysk Lauberhornrennen) som vert halde her kvart år oppfor Wengen i Berner Oberland. Utforrennet er det lengste i verda med ei løype på 4455 meter og ei løpstid på om lag to og eit halv minutt. Det er om lag 30-45 sekund lenger enn vanlege utforrenn. Toppfarten når gjerne 160 km/t ved Haneggschuss, den høgaste farten ein oppnår i renn arrangerte av FIS i verdscupen i alpine greiner. Lauberhornrennet vert sagt å vere det vakraste i verda, omgjeve av Eiger, Mönch og Jungfrau oppfor Lauterbrunnendalen, og vert vanlegvis halde under knallblå himmel i midten av januar. Løpet er òg kjend for hoppet Hundschopf,, eit 40 meter høgt hopp over ein bergnabb, samt Kernen-S der ein passerer over ei bru i kring 80 km/t, samt Wasserstation-tunnelen som går under den lokale jarnbanen Wengernalpbahn).
Olav Hestenes
Olav Hestenes var ein norsk høgsterettsadvokat og kjend som forsvarsadvokat i straffesaker.
Karriere
Olav Hestenes var mellom anna forsvarar for Fritz Moen i 1981.
Hestenes var bror til journalisten og filmmeldaren Arne Hestenes.
Belozem
Belozem (bulgarsk Белозем) er ein landsby i kommunen Rakovski i provinsen Plovdiv i Bulgaria. Ved folketeljinga i 2011 hadde busetnaden 3 979 innbyggjarar.
Provinsen Elazığ
Provinsen har litt over ein halv million innbyggjarar og eit areal på.
8. mars 2010 vart provinsen råka av eit jordskjelv som målte 6.0 på Richsterskalaen. 42 personar mista livet.
Distrikt
Provinsen Elâzığ er delt inn i 11 distrikt (hovuddistriktet er utheva):
Greta Garbo
Greta Garbo (fødd Greta Lovisa Gustafsson, ) var ein svensk skodespelar. Ho vart nominert til Oscar for beste kvinnelege hovudrolle fire gonger og vart lønt med ein æres-Oscar i 1955. Garbo er kjend som ein av dei mest myteomspunne personane i filmhistoria. Ho var kjend for sin karisma, klassiske venleik og gåtefullheit. I 1999 vart ho kåra til tidenes femte største kvinnelege filmlegende av Det amerikanske filminstituttet.
Før gjennombrotet
Gustafsson voks opp i enkle kår i ein av dei fattigaste bydelane i Stockholm. Faren døydde då ho var fjorten år, og ho måtte tidleg tena til livsopphald. Greta byrja å jobba i ein frisørsalong, seinare vart ho ekspeditrise i eit varemagasin. Den store draumen hennar var å bli skodespelar, og mot alle odds kom ho gjennom nålauget under ei opptaksprøve på Dramaten, og mellom 1922 og 1924 studerte ho ved Dramatens elevskola i Stockholm. Her vart dei særeigne talenta hennar snart oppdaga av den svenske stjerneregissøren Mauritz Stiller som gav henne kunstnarnamnet Greta Garbo. Han sørgde for at ho som 18-åring debuterte i ei filmatisering av Gösta Berlings Saga. Deretter fekk ho hovudrolla i to svenske spelefilmar og éin tysk. Stiller overtydde henne likevel om at framtida hennar var i USA, og med han som manager og nær venn drog dei i 1925 saman til Hollywood. Dette vart starten på ein eksepsjonell filmkarriere.
Hollywoodårene
I USA skaffa Stiller ho kontrakt med filmselskapet Metro-Goldwyn-Mayer. Det internasjonale gjennombrotet kom med Eros (1926) som umiddelbart gjorde ho til ein av stumfilmens mest lysande stjerner. Det tette tilhøvet til Stiller kjølna likevel i takt med Garbos stigande ry. Han reiste attende til Sverige i 1928, der han døydde kort tid etter. Dette skal ha gått svært hardt inn på Garbo, som likevel valde å halda fram filmkarrieren. I motsetnad til mange stumfilmstjerner, halde på ho stjernestatusen då lydfilmen overtok. Trass sin mørke, monotone stemme og gebrokne engelsk, fascinerte ho no kan hende i endå sterkare grad sit publikum heilt frå sin første talefilm Anna Christie i 1930. Suksessen vart følgd opp med rollen som spion i Mata Hari (1931), og dessutan Grand Hotel (1932) der ho spelte ei dansarinne.
Armasjärvi
Armasjärvi er ein innsjø og ein tettstad i Övertorneå kommun i Norrbottens län. Plasseringa er sørvest for Övertorneå og vest for Torne älv. Innsjøen er lang og smal i nordnordvestleg retning. Elva Puostijoki renn inn i det sørvestre hjørnet av Armasjärvi. I det søraustre hjørnet renn så elva Puostijoki ut, då kalla Armasjoki. Innsjøen ligg 49 meter over havet.
Folke Pudas som sveltestreika i ein kasse på Sergels torg i 1983 kom frå Armasjärvi.
Armasjärvi er finsk og tydar Kjærleikssjøen.
Armasjärviulukka
Ulukka skjedde då eit ingeniørkompani skulle fraktast med ferje frå den vestre sida av innsjøen til den austre, der forlegningen til soldatane låg. To troppar, om lag 100 menn, vart beordra ombord i ferja, til trass for at ferjemannen protesterte og hevda at ferja berre var dimensjonert for om lag halvparten. Ferja havarerte halvveges ute på den kilometerbreie innsjøen. Det var iskaldt i vatnet, soldatane var tungt utrusta og det var dessutan sterk vind. 46 menn omkom, 44 soldatar og to sivile. Dei to sivile var den 18-årige ferjemannen og broren hans som rodde ut til ulukkesstaden for å redde forulukka i vatnet. Ofra vart ført i kister til jernbanestasjonen i Övertorneå og derfrå til sine heimstader. Mange av dei forulukka høyrte til Västernorrlands län. Ein minnestein med namna til dei omkomne og heimstadane deira er reist ved innsjøen.
Bodens ingenjörregemente (Ing 3) og etter det ingeniørkompaniet ved Norrbottens regemente (I 19) gjennomfører årleg ein seremoni for å minnast dei omkomne.
Ulukka er filmatisert i filmen 1939.
Kjelder
''
Piz Lavirun
Piz Lavirun er eit fjell i Livignofjella (Alpane), på grensa mellom Italia og Sveits. Fjellet har ei høgd på 3052 meter over havet og ligg like vest for Livigno.
It's My Party
«It's My Party» er ein song gjort kjend av den amerikanske songaren Lesley Gore i 1963. Songen nådde førsteplassen i USA. «It's My Party» nådde 9. plass i Storbritannia og vart den einaste store hitten til Gore der. Det var den første hitsingelen for produsenten Quincy Jones.
Tema
Songen omhandlar ei tenåringsjente som har gebursdagsfest då kjærasten hennar Johnny forsvinn og så dukkar opp att i lag med ei anna jente, Judy, som går med ringen hans.
Bakgrunn
«It's My Party» vart skriven i 1962 av John Gluck, Wally Gold og Herb Weiner, som vart tilsette som låtskrivarar hos Aaron Schroeder Music. Demoen for songen vart spelt inn av Barbara Jean English, ei engelsk jente med erfaring frå fleire jentegrupper (the Clickettes, the Fashions) som då arbeidde som både resepsjonist i firmaet og med Jimmy Radcliffe. Radcliffe produserte demoen og i følgje English prøvde å overtale Musicor, selskapet Aaron Schroeder eigde, om å gje han ut som singel, eller ta han i studio og spele han inn på nytt, men dei var ikkje interesserte.
Den første innspelinga av songen vart gjort av Helen Shapiro for albumet hennar Helen in Nashville i februar 1963 med Shapiro sin faste produsent Norrie Paramor og Al Kasha. Versjonen til Shapiro vart derimot ikkje vald ut som singel frå albumet, og då albumet kom ut hadde Lesley Gore alt fått ein hit med songen.
Lesley Gore har fortalt at «It's My Party» var ein av om lag to hundre demoar som produsent Quincy Jones tok med heim til ho i februar 1963. Då ho høyrte «It's My Party», sa Gore til Jones: «Den er ikkje så verst. Eg likar den. God melodi. La oss leggje den i kanskje-haugen» Songen viste seg å vere den einaste demoen Gore og Jones vart samde om å spele inn. Med Jones som produsent og Claus Ogerman som arrangør, spelte Gore inn «It's My Party» i Bell Sound Studios i Manhattan den 30. mars 1963.
I mars 1963 høyrte Phil Spector demoen av «It's My Party» då han vitja kontoret til Aaron Schroeder. Wally Gold hugsa han sa: «Flott, eg elskar den. Eg skal gjere den med the Crystals.»
Schroeder fekk visstnok vite at Lesley Gore hadde spelt inn «It's My Party» då Quincy Jones inviterte han til å høyre den ferdige innspelinga, som Schroeder syns var standard. Han meinte at Spector truleg ville lage ein langt sterkare versjon med the Crystals og ønskte ikkje å miste godvilje hos Spector, så han prøvde å overtale Jones om å vente med songen. Schroeder nemnde ikkje Spector si utgåve for Jones, men Jones og Spector var seinare på same konsert i Carnegie Hall og då dei møttest utanfor fortalte Spector at han hadde spelt inn «It's My Party» med the Crystals.1 Jones forsvann frå konserten og brukte resten av kvelden i Bell Sound Studios. Han laga ei prøvetrykking av songen som bestod av hundre kopiar, som han så sende til viktige radiostasjonar i USA. Gore høyrte songen sin på radio for første gongen fredagen etter. Den offisielle versjonen av «It's My Party» kom ut ein månad seinare og nådde førsteplassen nasjonalt i løpet av fire veker. Jones var utanlands då «It's My Party» kom ut, og då han kom attende uttrykte han misnøye med at Aaron Schroeder hadde gjeve ut singelen utan å gje songaren eit finare namn enn Lesley Gore. Schroeder svarte då: «Har ingen fortalt det til deg?...Quince, songen er på førsteplass. Bryr du deg verkeleg om kva etternamnet hennar er?»
Andre versjonar
Andre artistar som har spelt inn songen er mellom andre Carroll Baker, Bryan Ferry, Dave Stewart og Barbara Gaskin, Sigue Sigue Sputnik (som «It's My Planet», The Chiffons, The Paris Sisters, Brenda Lee, Sue Thompson og Amy Winehouse.
Ein svensk versjon, kalla «Leva livet», vart skriven av Stig Anderson og spelt inn av Lill-Babs (1963), Magnus Uggla (1979) og Lotta Engberg (1997). Lill-Babs-versjonen låg på Svensktoppen i fire veker og nådde 5. plassen.
Edson Hills
Edson Hills er ei gruppe hovudsakleg isfrie åsar som ligg sør for Drake Icefall og vest for Unionbreen i Heritage Range i Ellsworth Mountains i Antarktis. Dei vart namngjevne av University of Minnesota Ellsworth Mountains Party, 1962–63, etter Dean T. Edson, ein topografisk ingeniør i US Geological Survey i gruppa.
NM i orientering 2018
Noregsmeisterskapen i orientering 2018 vart avvikla dagane frå 13. til 16. september i Vegårshei i Aust-Agder. Menn og kvinner tevla på normal- og mellomdistanse, samt stafett.
Normaldistanse
<br style="clear:both;" />
Mellomdistanse
<br style="clear:both;" />
Stafett
<br style="clear:both;" />
FC Magdeburg
1. Fußballclub Magdeburg er ein fotballklubb frå Magdeburg i Tyskland, til 1991 i Aust-Tyskland, som vann Cupvinnarcupen i 1974.